b'\n_START_ARTICLE_\nCene Prevc\n_START_SECTION_\nKarijera\n_START_PARAGRAPH_\nDolazi iz velike obitelji i najma\xc4\x91i je od petero djece. Mla\xc4\x91i je brat Petera i stariji brat Domena Prevca. Osim njih ima dvije mla\xc4\x91e sestre. \xc4\x8clan SK Triglav Kranj. Osobni rekord mu je skija\xc5\xa1ki let od 199 metara koji je postigao 19. o\xc5\xbeujka 2015. godine._NEWLINE_U Kontinentalnom pokalu prvi je put na postolje do\xc5\xa1ao 9. rujna 2012. kad je u Lillehammerju osvojio drugo mjesto. Sezone 2013./14. u istom natjecanju \xc5\xa1e je tri puta popeo es na postolje. 18. velja\xc4\x8de 2013. u pojedina\xc4\x8dnoj konkurenciji pobijedio je na Olimpijskom festivalu europske mlade\xc5\xbei (EYOF) u Bra\xc5\x9fovu s ukupno osvojenim 261 bodom. Ovom je pobjedom nastavio stazom brata Petra koji je tako\xc4\x91er pobijedio na EYOF-u 2009. godine. Zlato je osvojio i u mom\xc4\x8dadskoj konkurenciji na istom festivalu. Na Svjetskom juniorskom prvenstvu 2013. u Liberecu osvojio je sa Slovenijom zlato u mom\xc4\x8dadskoj konkurenciji. S njim su skakali An\xc5\xbee Semeni\xc4\x8d, Ernest Pri\xc5\xa1li\xc4\x8d i Jaka Hvala. 1. kolovoza 2014. prvi je put pobijedio na kontinentalnom pokalu na natjecanju u poljskoj Wis\xc5\x82i._NEWLINE_U Svjetskom kupu debitirao je 21. o\xc5\xbeujka 2014. na Planici, na Bloudkovoj velikanci i osvojio prve bodove 16. mjestom. Sezone 2013./14. bio je ukupno 70., 2014./15. bio je ukupno 59., 2015./16. bez plasmana, a 2016./17. je trenutno 33. mjesto. Najbolji plasman na nekom natjecanju u Svjetskom kupu ostvario je u Oberstdorfu 30. prosinca 2016. s 8. mjestom. Na Turneji \xc4\x8detiri skakaonice bio je 24.'